Gar wuguren daɣen i d nsenqed sdaxel n tneɣrit, d ayen icudden ɣer tseftit, anelmad yella deg tegnit anda yessnernay tizemmar-is. Maca ayen i as-d-yettilin s waṭas d aɛewwiq, mazal ur ten-yegzi ara, ama deg ususru neɣ deg tira. Imqimen ilelliyen xas akken nsemras-iten di tutlayt n yal ass, maca anelmad ur d-yessenṭaq ara akken iwata isekkilen n yimqimen, amedya : nekk yeqqar-t-id nekkini, d acu i tyeǧǧan ad t-id-uessusru akka, asmi ten-seqsa mi tekfa temsirt nnan-aɣ-d belli d wagi i d awal i nessemras yal ass.